CELEX: 32005R0853
Language: ro
Date: 2005-06-03 00:00:00
Title: Regulamentul (CE) nr. 853/2005 al Comisiei din 3 iunie 2005 de efectuare a celei de-a patruzeci și șaptea modificări a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului

18/Volumul 03
            
            
               RO
            
            
               Jurnalul Ofícial al Uniunii Europene
            
            
               235
            
         32005R0853
   
               L 141/8
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 853/2005 AL COMISIEI
   
   din 3 iunie 2005
   de efectuare a celei de-a patruzeci și șaptea modificări a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități care au legătură cu Osama ben Laden, cu rețeaua Al-Qaida și cu talibanii și de abrogare a Regulamentului (CE) nr. 467/2001 al Consiliului de interzicere a exportului anumitor mărfuri și servicii către Afganistan, de întărire a interdicției de zbor și de extindere a înghețării fondurilor și a altor resurse financiare în ceea ce-i privește pe talibanii din Afganistan (1) și, în special, articolul 7 alineatul (1) prima liniuță al celui dintâi,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupările și entitățile cărora li se aplică înghețarea fondurilor și resurselor economice în temeiul regulamentului respectiv.
            
         
               (2)
            
            
               La 1 iunie 2005, Comitetul pentru sancțiuni al Consiliului de Securitate al Organizației Națiunilor Unite a decis să modifice lista cu persoanele, grupările și entitățile cărora trebuie să li se aplice înghețarea fondurilor și resurselor economice. Prin urmare, anexa I trebuie să fie modificată în consecință.
            
         
               (3)
            
            
               Pentru a se garanta eficiența măsurilor prevăzute de prezentul regulament, acesta trebuie să intre în vigoare imediat,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 3 iunie 2005.
      
         
            Pentru Comisie
         
         Eneko LANDÁBURU
         
         
            Director General pentru Relații Externe
         
      
   
   
      (1)  JO L 139, 29.5.2002, p. 9, regulament astfel cum a fost modificat ultima dată prin Regulamentul (CE) nr. 757/2005 (JO L 126, 19.5.2005, p. 38).
   ANEXĂ
   Anexa I la Regulamentul (CE) nr. 881/2002 se modifică după cum urmează:
   Următoarea mențiune se adaugă la rubrica „Persoane juridice, grupări și entități”:
   
                
            
            
               Gruparea islamică Jihad (alias (a) Jama'at al-Jihad, (b) Societatea libaneză (c) Kazakh Jama'at, (d) Jamaat Mojahedin, (e) Jamiyat, (f) Jamiat al-Jihad al-Islami, (g) Dzhamaat Modzhakhedov, (h) Gruparea islamică Jihad din Uzbekistan, (i) al-Djihad al-Islami).